**Latvijas zemes fonda elektronisko izsoļu vietnes**

**lietošanas noteikumi**

1. **Lietotie termini**
   1. **ALTUM** - akciju sabiedrība “Attīstības finanšu institūcija Altum”, reģistrēta Latvijas Republikas Uzņēmumu reģistra Komercreģistrā ar vienoto reģistrācijas Nr.50103744891, juridiskā adrese: Doma laukums 4, Rīga, LV-1050.
   2. **Latvijas Zemes fonds** – ALTUM pārvaldīts fonds, kas darbojas, pamatojoties uz likumu “Par zemes privatizāciju lauku apvidos” un Ministru kabineta noteikumiem Nr.748 “Noteikumi par darījumiem ar lauksaimniecības zemi".
   3. **Vietne** - Latvijas zemes fonda elektronisko izsoļu vietne.
   4. **Vietnes lietotājs** - persona, kura Vietnē identificējas ar kādu no vienotajā valsts un pašvaldību pakalpojumu portālā www.latvija.lv piedāvātajiem identifikācijas līdzekļiem.
   5. **Noteikumi** –Vietnes lietošanas noteikumi ar visiem to grozījumiem un papildinājumiem, kas publicēti Vietnes sadaļā “Izsoļu vietnes lietošanas noteikumi”.
2. **Vispārīgā informācija**
   1. Vietne [www.zeme.altum.lv](http://www.zeme.altum.lv) (turpmāk tekstā arī – Portāls) ir Latvijas zemes fonda nekustamo īpašumu nomas tiesību un nekustamo īpašumu elektronisko izsoļu interneta vietne, kurā visa esošā informācija ir pieejama reģistrētiem Portāla lietotājiem. Daļa no portāla informācijas ir pieejama jebkuram interneta lietotājam, taču tikai reģistrētiem Portāla lietotājiem ir iespēja piedalīties izsolē, kā arī izmantot citas iespējas.
   2. Vietnes turētājs un pārzinis ir ALTUM.
   3. ALTUM patur tiesības izdarīt grozījumus Portāla lietošanas noteikumos, tos publicējot šādā interneta adresē: [www.zeme.altum.lv](http://www.zeme.altum.lv) Vietnes lietotājiem ir pienākums iepazīties un ievērot Portāla lietošanas noteikumus.
   4. Noteikumi un to grozījumi stājas spēkā brīdī, kad tie tiek publicēti un ir pieejami Portāla sadaļā “Izsoļu vietnes lietošanas noteikumi”. Vietnes lietotājam ir pienākums iepazīties ar Noteikumiem.
   5. Pušu attiecībām papildus Noteikumiem ir piemērojami ALTUM klientu personas datu apstrādes nosacījumi, kas ir pieejami *Altum privātuma politikā* ALTUM tīmekļa vietnē, un Latvijas Republikas normatīvie akti.
3. **Vietnes lietotāja saistības un atbildība**
   1. Vietnes lietotājam ir tiesības veikt darbības Portālā piešķirto tiesību apjoma ietvaros.
   2. Vietnes lietotājam ir pienākums un atbildība Portālā pieejamos pakalpojumus izmantot godprātīgi, neskarot citu personu tiesiskās intereses.
   3. Vietnes lietotājs apņemas neizmantot trešo personu datus, lai reģistrētos dalībai izsolē un piedalītos izsolē.
   4. Vietnes lietotājs neveic darbības, kas ir vērstas pret Vietnes un tajā esošās informācijas drošību, aizsardzību un integritāti.
   5. Vietnes lietotājs apliecina, ka tā iesniegtie dati ir patiesi, spēkā esoši, likumīgi un pilnīgi. Nepatiesu datu iesniegšanas gadījumā, kā arī konstatējot krāpšanu vai krāpšanas mēģinājumu, ALTUM ir tiesīga nekavējoties pārtraukt Vietnes lietotāja piekļuvi Portālam un Vietnes lietotājs var tikt saukts pie likumā noteiktās atbildības.
   6. Vietnes lietotājs apliecina, ka ir iepazinies ar ALTUM nekustamo īpašumu nomāšanas nosacījumu aprakstu, kas ir publiski pieejams interneta vietnē http://www.altum.lv/lv/pakalpojumi/zemes-fonds-1/ , kā arī ar citiem ar ALTUM darbību saistītiem noteikumiem, un tiem piekrīt.
   7. Visus neskaidros jautājumus par Portāla lietošanu uzdot Portāla pārzinim nosūtot jautājumu uz e-pastu [zemesfonds@altum.lv](mailto:zemesfonds@altum.lv).
4. **ALTUM saistības un atbildība**
   1. ALTUM ir tiesīga:
      1. pakalpojuma drošas lietošanas un saņemšanas nolūkā noteikt ierobežojumus tehnoloģiskajiem risinājumiem (piekļuves protokolu, operāciju sistēmu un pārlūkprogrammu versijas) ar kuriem šis pakalpojums ir saņemams;
      2. pārtraukt Portāla vai tā atsevišķu sadaļu darbību, ja tas nepieciešams Portāla uzturēšanas, apkalpošanas vai uzlabošanas darbiem;
      3. iepriekš par to nebrīdinot Vietnes lietotāju, mainīt Portāla pakalpojumu sniegšanas kārtību, Portāla funkcionālo un vizuālo risinājumu;
      4. pēc saviem ieskatiem ierobežot vai pārtraukt Vietnes lietotāja pieeju Portālam, ja Vietnes lietotājs pārkāpj vai neievēro Noteikumus, ALTUM norādījumus vai Latvijas Republikā spēkā esošos tiesību aktus, vai par to ir pamatotas aizdomas;
      5. jebkurā laikā izdarīt grozījumus Noteikumos.
   2. ALTUM nodrošina ar Vietnes lietotāju saistītās informācijas konfidencialitāti.
   3. ALTUM nav atbildīga:
      1. par traucējumiem Portāla darbībā, ja to cēlonis ir bojājumi, darbības traucējumi Vietnes lietotāja iekārtās, Vietnes lietotāja e-pasta neatbilstoša konfigurācija vai pārāk liela noslogotība, neatbilstošu vai nelicencētu iekārtu vai programmatūras lietošana vai Vietnes lietotāja izmantotā pārlūkprogramma, kuras izmantošana Portālā nav atbalstīta;
      2. ja Vietnes lietotājs no ALTUM nesaņem uz Vietnes lietotāja norādītajiem saziņas kanāliem nosūtīto informāciju, informācija tiek uzskatīta par nodotu Vietnes lietotājam tās nosūtīšanas brīdī;
      3. par sekām, kuras rodas, ja trešā persona, izmantojot citas personas datus, identificējas Vietnē dalībai izsolei;
      4. par zaudējumiem, kas radušies trešajai personai piedaloties izsolē, izmantojot citas personas datus.
5. **Datu apstrāde**
   1. Apstiprinot Portāla lietošanas noteikumus, Vietnes lietotājs piekrīt, ka ALTUM veiks caur Portālu nodoto fizisko personas datu apstrādi atbilstoši spēkā esošajiem normatīvajiem aktiem.
   2. Lietotājs, apstiprinot Noteikumus, apliecina, ka tā iesniegtie dati t.sk. fizisko personu dati ir patiesi un pastāv tiesisks pamats to apstrādei, pretējā gadījumā Vietnes lietotājs uzņemas atbildību par citas personas datu izmantošanu, un tā var tik saukta pie atbildības likumos noteiktajā kārtībā, kā arī pret to var tikt vērstas prasības par šādu darbību rezultātā nodarītiem zaudējumiem.
   3. ALTUM apstrādā no Vietnes lietotāja iegūtos fizisko personu datus ar mērķi nodrošināt pakalpojumus vai nodibināt līgumattiecības, ievērojot tiesību normatīvajos aktos noteiktās prasības šādu datu apstrādei un aizsardzībai.
   4. ALTUM nodrošina atbilstošus tehniskus un organizatoriskus pasākumus, kas nepieciešami, lai nodrošinātu Vietnes lietotāja personas datu apstrādi saskaņā ar piemērojamo tiesību aktu prasībām, tai skaitā – lai aizsargātu Vietnes lietotāja datus pret nejaušu, neatļautu vai prettiesisku piekļuvi, izpaušanu, labošanu vai nozaudēšanu.
6. **Autortiesības**
   1. Portāls [www.zeme.altum.lv](http://www.zeme.altum.lv) ir ALTUM īpašums. Visas Portālā [www.zeme.altum.lv](http://www.zeme.altum.lv) atrodamās radošās izstrādnes, ieskaitot dizainu, tekstus un programmatūras kodu, ir ALTUM īpašums un ir autortiesību objekts, kā arī tas tiek aizsargāts Latvijas Republikas likumdošanā noteiktajā kārtībā.
   2. Vietnes lietotājs Portāla autortiesību pārkāpšanas gadījumā var tikt saukts pie atbildības Latvijas Republikas likumdošanā noteiktajā kārtībā.
   3. [www.zeme.altum.lv](http://www.zeme.altum.lv) publicēto materiālu, attēlu un informācijas pārpublicēšana vai izmantošana komerciālos nolūkos ir aizliegta.
7. **Citi noteikumi**

Visi strīdi, kas saistībā ar šiem noteikumiem rodas starp ALTUM un Vietnes lietotāju, tiek risināti savstarpējo pārrunu ceļā. Ja pārrunu ceļā strīdus atrisināt neizdodas, tie risināmi saskaņā ar Latvijas Republikas normatīvajiem aktiem.